**3. pielikums**

Nomas tiesību izsoles “Nedzīvojamo telpu Kārļa Zāles laukumā 2-1N,

 Liepājā, nomas tiesību rakstiska izsole zobārstniecības pakalpojumu sniegšanai”,

 Id. Nr. TNI 2024/1, nolikumam

**LĪGUMS (projekts)**

par telpu nomu

Iznomātāja līguma Nr. **\_\_\_\_\_\_\_\_**

Nomnieka līguma Nr. **\_\_\_\_\_\_\_\_**

Izsole Nr. TNI 2024/1

Liepājā *Datums skatāms laika zīmogā*

**Sabiedrība ar ierobežotu atbildību “LIEPĀJAS REĢIONĀLĀ SLIMNĪCA”,** reģ. Nr. 42103041306, (turpmāk – Iznomātājs vai Slimnīca) tās \_\_\_\_\_\_\_\_\_\_\_\_\_\_\_\_\_\_\_ personā, kurš rīkojas uz statūtu pamata, no vienas puses, un

**\_\_\_\_\_\_\_\_\_\_\_\_\_\_\_\_\_\_\_,** reģ. Nr. \_\_\_\_\_\_\_\_\_\_\_\_, (turpmāk – Nomnieks) tās \_\_\_\_\_\_\_\_\_\_\_ personā, kurš/-a rīkojas uz \_\_\_\_\_\_\_\_\_\_\_\_\_\_\_\_ pamata, no otras puses,

abi kopā turpmāk – Līdzēji un atsevišķi arī - Līdzējs, pamatojoties uz Iznomātāja organizētās izsoles “Nedzīvojamo telpu Kārļa Zāles laukumā 2-1N, Liepājā, nomas tiesību rakstiska izsole zobārstniecības pakalpojumu sniegšanai”, Id. Nr. TNI 2024/1, (turpmāk – Izsole) rezultātiem, noslēdz šādu līgumu (turpmāk – Līgums):

1. **LĪGUMA PRIEKŠMETS**
	1. Iznomātājs nodod un Nomnieks pieņem lietošanā par maksu telpas Kārļa Zāles laukumā 2-1N, Liepājā, kadastra Nr. 17009029565, ar kopējo platību **564 m2** (pieci simti sešdesmit četri kvadrātmetri) (turpmāk - Telpas), kas iezīmētas Līguma 1. pielikumā pievienotajā Telpu plānā*.*
	2. Telpu izmantošanas mērķis ir **zobārstniecības pakalpojumu t. sk. zobārstniecības pakalpojumu pieaugušajiem, valsts apmaksātu zobārstniecības pakalpojumu bērniem, valsts apmaksātu zobārstniecības pakalpojumu veikšana narkozē, sniegšana.**
	3. Telpas Nomniekam tiek nodotas no \_\_\_\_\_\_\_\_\_\_\_\_\_, parakstot pieņemšanas - nodošanas aktu.
	4. Parakstot Līgumu un pieņemšanas – nodošanas aktu, Nomnieks apliecina, ka tam ir zināms gan Telpu juridiskais, gan faktiskais stāvoklis, t. sk. inženierkomunikāciju, tas ir iepazinies ar ēku un Telpām dabā, un atsakās celt jebkādus iebildumus par Telpu stāvokli un izvietojumu.
	5. Beidzoties nomas attiecībām, Nomnieks apņemas nodot Telpas Iznomātājam 5 (piecu) kalendāro dienu laikā ne sliktākā stāvoklī kā Telpu pieņemšanas – nodošanas brīdī, ņemot vēra to dabiskās nolietošanas pakāpi.
	6. Pušu savstarpējās attiecības regulē:
		1. Līgums un tā pielikumi;
		2. Slimnīcas 2024. gada 1. augusta kārtība “Kārtība, kādā tiek īstenota SIA “Liepājas reģionālā slimnīca” valdījumā esošo telpu iznomāšana”;
		3. normatīvie akti, kas regulē Līguma 1.1. punktā noteikto, t. sk. 2018. gada 20. februāra Ministru kabineta noteikumi Nr. 97 “Publiskas personas mantas iznomāšanas noteikumi”.
2. **IZNOMĀTĀJA TIESĪBAS UN PIENĀKUMI**
	1. Iznomātājam ir pienākums:
		1. nodrošināt, ka Nomnieks var netraucēti lietot Telpas Līguma noteiktajā termiņā un kārtībā Līgumā paredzētajam mērķim bez jebkāda pārtraukuma vai traucējuma no Iznomātāja puses, ja Nomnieks godprātīgi pilda Līgumā noteiktās saistības, izņemot Līgumā īpaši atrunātus gadījumus;
		2. nodrošināt Nomnieku ar visiem tiem komunālajiem pakalpojumiem, kuru saņemšana ir vai būs atkarīga no Iznomātāja. Iznomātājs nav atbildīgs par pārtraukumiem elektroenerģijas, siltuma vai ūdens piegādē, kas nav radušies Iznomātāja vainas dēļ.
	2. Iznomātājam ir tiesības:
		1. Nomnieka klātbūtnē ienākt Telpās, lai apskatītu un novērtētu to tehnisko stāvokli, ekspluatēšanas noteikumu ievērošanu un Telpu izmantošanu atbilstoši Līgumā noteiktajam mērķim, kā arī lai nodrošinātu piekļuvi Telpās esošajam elektroenerģijas sadales skapim, vienlaicīgi netraucējot Nomnieka saimniecisko darbību;
		2. sākot no termiņa 2 (divi) mēneši pirms nomas termiņa beigām, apmeklēt Telpas Nomnieka darba laikā kopā ar potenciālajiem Telpu nomniekiem, saskaņojot to ar Nomnieku ne vēlāk kā divas darba dienas pirms apmeklējuma;
		3. uzsākt, veikt un pabeigt ēkas kārtējos (kosmētiskos) remontdarbus vai rekonstrukciju, informējot par darba izpildes termiņiem Nomnieku, ja šie remontdarbi varētu traucēt Nomniekam izmantot Telpas;
		4. ja nekustamā īpašuma uzturēšanai nepieciešamo pakalpojumu samaksa tiek kavēta vairāk nekā 30 dienas, tad Iznomātājam ir tiesības pārtraukt šo pakalpojumu piegādes nodrošināšanu.
	3. Iznomātājs neuzņemas nekādu materiālo atbildību par Telpās esošā Nomnieka īpašuma bojājumiem vai zaudējumiem Līguma darbības laikā.
	4. Iznomātājs Nomnieka veiktos ieguldījumus Telpu remontā atlīdzina tikai gadījumos, ja šādi ieguldījumi iepriekš rakstiski saskaņoti ar Iznomātāju, un Līdzēji par to īpaši vienojušies.
3. **NOMNIEKA TIESĪBAS UN PIENĀKUMI**
	1. Nomniekam ir tiesības:
		1. netraucēti lietot Telpas Līguma noteiktajā termiņā un kārtībā Līgumā paredzētajam mērķim, ievērojot spēkā esošo Latvijas Republikas normatīvo aktu prasības;
		2. saņemt komunālos pakalpojumus, kuru saņemšana ir atkarīga no Iznomātāja.
	2. Nomniekam ir šādi pienākumi:
		1. Līgumā noteiktajā apmērā un termiņos veikt Nomas maksas un patērētās elektroenerģijas samaksu, kā arī 24 mēnešu laikā no Līguma noslēgšanas – samaksu par pamatlīdzekļiem un mazvērtīgo inventāru;
		2. savā darbībā ievērot vispārējos Telpu ekspluatācijas noteikumus, Slimnīcas Iekšējās kārtības noteikumus, uzņemties atbildību par visu uzvedības, kārtības un higiēnas noteikumu un prasību ievērošanu, kādas tiek izvirzītas ārstniecības iestādēm Latvijas Republikā, kā arī normatīvajos aktos noteikto ugunsdrošības noteikumu prasību ievērošanu;
		3. iepazīties ar Iznomātāja iekšējās kārtības noteikumiem un nodrošināt, ka Nomnieks, tā darbinieki, pārstāvji, apmeklētāji vai klienti ievēro šos noteikumus;
		4. nodrošināt Telpu un ēkas konstrukciju, inženiertehnisko tīklu un komunikāciju pareizu izmantošanu un pasargāšanu no bojājumiem atbilstoši celtniecības normām un noteikumiem;
		5. patstāvīgi iegūt visus nepieciešamos saskaņojumus, atļaujas un citus nepieciešamos dokumentus, lai Telpas varētu tikt izmantotas Līguma 1.2. punktā norādītajiem Telpu izmantošanas mērķiem;
		6. par saviem līdzekļiem veikt Telpu iekārtošanu, kārtējo remontu, uzturēšanu ekspluatācijas laikā, kā arī citus nepieciešamos remontdarbus, saskaņojot ar Iznomātāju;
		7. visus Telpu labiekārtošanas / remonta / būvdarbus veikt atbilstoši spēkā esošajiem normatīvajiem aktiem, saņemot nepieciešamos Iznomātāja un iestāžu saskaņojumus;
		8. uzstādot Telpās jebkādas konstrukcijas, papildinājumus, zīmes (t. sk. informatīvās norādes), saņemt iepriekšēju rakstisku Iznomātāja saskaņojumu;
		9. pirms iekārtu uzstādīšanas informēt Iznomātāja pārstāvi \_\_\_\_\_\_\_\_\_\_\_, tel. \_\_\_\_\_\_\_\_\_\_\_, par Telpās pieslēgtajiem elektroenerģijas patērētājiem un to jaudām;
		10. nodrošināt iespēju darba attiecību uzsākšanai ar visiem SIA “Liepājas reģionālā slimnīca” Zobārstniecības poliklīnikas darbiniekiem;
		11. ievērot valsts varas, pašvaldības un Iznomātāja prasības par Telpu un to apkārtējās teritorijas uzturēšanu kārtībā;
		12. nekavējoties ziņot Iznomātājam par katru avāriju vai negadījumu, kas saistīts ar Telpām, šādām kontaktpersonām: \_\_\_\_\_\_\_\_\_\_\_\_tel. \_\_\_\_\_\_\_, kā arī nekavējoties par to informēt organizācijas, kas nodrošina attiecīgo komunikāciju apkopi, un veikt neatliekamos pasākumus avārijas seku likvidēšanai;
		13. novērst Telpu bojājumus, kas notikuši Nomnieka, tā pilnvaroto personu, apmeklētāju vai darbinieku vainas dēļ. Ja Nomnieks nenovērš bojājumus, Iznomātājs ir tiesīgs tos novērst, piedzenot izdevumus no Nomnieka; pēc Iznomātāja pieprasījuma Nomnieka pienākums ir atbrīvot Telpas bojājumu novēršanas veikšanai, neprasot zaudējumu segšanu vai maksājumu samazinājumus no Iznomātāja;
		14. ar savu darbību netraucēt citus Slimnīcas ēku nomniekus un neapgrūtināt tiem nodoto telpu lietošanu;
		15. nenodot Telpas vai to daļas apakšnomā trešajām personām vai ļaut tām gūt peļņu bez Iznomātāja rakstiskas atļaujas;
		16. ja Nomniekam vēlas turpināt nomas tiesiskās attiecības ar Slimnīcu, ne vēlāk kā 2 (divus) mēnešus pirms Līguma termiņa beigām iesniegt rakstveida iesniegumu Slimnīcas valdei ar lūgumu pagarināt Līguma darbības termiņu. Ja Nomnieks neievēro noteikto iesnieguma iesniegšanas termiņu, Slimnīca ir tiesīga atteikt Līguma darbības termiņa pagarināšanu;
		17. izbeidzoties Līgumam, nodot Telpas Iznomātājam ar pieņemšanas nodošanas aktu ne sliktākā stāvoklī, kādā Telpas tika saņemtas, ņemot vērā Telpu dabisko nolietojumu. Telpām jābūt sakoptām, atbrīvotām no atkritumiem, t. sk. paņemot līdzi visu personīgo īpašumu un iekārtas, noņemot visas piestiprinātās zīmes, konstrukcijas, papildinājumus, objektus, t. sk. mēbeles, un reklāmas no Telpu iekšpuses un ārpuses, un atjaunojot tās vietas, kur tās bijušas piestiprinātas;
		18. nodot Iznomātājam bez atlīdzības, kā pēc Līguma termiņa beigām, tā arī pārtraucot Līgumu pirms termiņa, Telpās veiktās pārbūves un uzlabojumus, kā arī Telpu neatdalāmos uzlabojumus. Tehnoloģiskās iekārtas, kas pieder Nomniekam, ir jāizņem ārā no Telpām 5 (piecu) kalendāro dienu laikā pēc Līguma beigu termiņa vai Līguma pārtraukšanas datuma.
	3. Nomniekam nav tiesību veikt Telpu pārplānošanu, izdarīt tajās konstruktīvas izmaiņas un pārbūvi bez rakstiskas saskaņošanas ar Iznomātāju.
	4. Ja Telpu stāvoklis līdz tā nodošanai Iznomātājam ir pasliktinājies, izņemot dabīgo nolietojumu, Līdzēji to fiksē pieņemšanas – nodošanas aktā un vienojas par summu, kādu Nomniekam jāatlīdzina Iznomātājam saistībā ar Telpu iepriekšējā stāvokļa atjaunošanas izmaksām; ja Līdzēji nevar vienoties par Telpu iepriekšējā stāvokļa atjaunošanas izmaksu summu, tā tiek noteikta saskaņā ar Iznomātāja sagatavotu pamatotu izdevumu tāmi.
	5. Ja Nomnieks neatbrīvo Telpas Līgumā noteiktajos gadījumos un termiņā un nenodod tās Iznomātājam ar pieņemšanas – nodošanas aktu:
		1. Iznomātājam ir tiesības veikt nepieciešamās darbības Telpu pārņemšanai, tajā skaitā liegt Nomniekam iekļūšanu Telpās, pārtraukt komunālo pakalpojumu sniegšanu un veikt citas darbības, neatlīdzinot Nomniekam šo darbību rezultātā radītos zaudējumus;
		2. ja Nomnieks atbrīvo Telpas, bet neparaksta pieņemšanas – nodošanas aktu, Iznomātājs pārņem Telpas ar vienpusēju Nomas objekta apsekošanas aktu.
	6. Ja pēc Līguma termiņa beigām vai izbeidzot Līgumu pirms termiņa Nomnieks neatbrīvo Telpas no savām mantām, Nomnieks piekrīt, ka Nomnieka un trešo personu kustamā manta, kas atradīsies Telpās nākamajā dienā pēc Līguma izbeigšanās (t. sk. vienpusējas izbeigšanas), tiek atzīta par atmestu mantu, un Iznomātājs ir tiesīgs pārņemt to savā īpašumā un rīkoties ar to pēc saviem ieskatiem, t. sk. iznīcināt tās vai nodot glabāšanā.
4. **MAKSĀJUMI UN NORĒĶINU KĀRTĪBA**
	1. Nomnieks maksā Iznomātājam par Telpām nomas maksu **\_\_\_\_\_\_\_ EUR** (\_\_\_\_\_\_\_\_\_), neieskaitot pievienotās vērtības nodokli, par 1 m2 mēnesī,kas kopā ir **\_\_\_\_\_\_\_ EUR** (\_\_\_\_\_\_\_\_\_) (turpmāk – Nomas maksa).
	2. Papildus noteiktajai Telpu Nomas maksai tiek maksāts pievienotās vērtības nodoklis atbilstoši normatīvajos aktos noteiktajai likmei. Ja saskaņā ar normatīvajiem aktiem tiek grozīta pievienotās vērtības nodokļa likme, Nomas maksai piemērojamais pievienotās vērtības nodokļa apmērs tiek grozīts bez atsevišķas Līdzēju vienošanās. Šādas pievienotās vērtības nodokļa likmes izmaiņas stājas spēkā normatīvajos aktos noteiktajā kārtībā.
	3. Papildus Telpu nomas maksai Nomnieks 24 mēnešu laikā no Līguma noslēgšanas veic samaksu par pamatlīdzekļiem un mazvērtīgo inventāru, kas norādīts Līguma 3. pielikumā, un ir \_\_\_ EUR mēnesī.
	4. Telpu Nomas maksa tiek maksāta, sākot ar 20\_\_. gada \_\_. \_\_\_\_\_\_\_\_\_\_\_.
	5. Nomnieks un Iznomātājs vienojas, ka Telpu Nomas maksā ir iekļautas šādas ar Līgumu saistītās izmaksas: siltumenerģija, ūdensapgāde un kanalizācija, apsaimniekošana, Latvijas Republikas normatīvajos aktos un pašvaldības normatīvajos aktos paredzētie nodokļi un nodevas, ar ko Iznomātāja nekustamais īpašums (zeme un ēkas) tiek aplikts Līguma darbības laikā, bet tikai proporcionāli iznomātajai platībai.
	6. Papildus noteiktajai Telpu Nomas maksai, sākot no Telpu nodošanas dienas, Nomnieks maksā par elektroenerģiju atbilstoši patēriņam, to aprēķinot pēc skaitītāja rādītājiem (ja attiecas), un saskaņā ar Iznomātāja noslēgtajiem līgumiem ar attiecīgo pakalpojuma sniedzēju, samaksu veicot uz Iznomātāja norādīto norēķinu kontu saskaņā ar rēķinu, kuru Iznomātājs iesniedz Nomniekam līdz nākamā mēneša 15. datumam par iepriekšējo mēnesi. Rēķinu Nomnieks apmaksā 15 (piecpadsmit) kalendāro dienu laikā no rēķina izrakstīšanas dienas.
	7. Iznomātājs līdz katra mēneša 15. datumam izraksta un nosūta Nomniekam rēķinu par aktuālā mēneša Telpu nomu. Rēķinu Nomnieks apmaksā 15 (piecpadsmit) kalendāro dienu laikā no rēķina izrakstīšanas dienas.
	8. Rēķinus Iznomātājs nosūta Nomniekam elektroniski no e-pasta adreses \_\_\_\_\_\_\_\_\_\_\_\_\_\_ vai birojs@liepajasslimnica.lv uz e-pasta adresi \_\_\_\_\_\_\_\_\_\_\_\_\_, un tie ir derīgi bez paraksta. Rēķins uzskatāms par saņemtu nākamajā dienā pēc nosūtīšanas. Nomniekam ir pienākums informēt Iznomātāju, ja noteiktajā termiņā rēķins nav saņemts.
	9. Papildus Telpu nomas maksai Nomnieks apmaksā izdevumus par pārbūvēm, kas rada Nomniekam īpašas ērtības vai arī nepieciešamas Nomnieka veikto tehnoloģisko procesu nodrošināšanai, vai pēc Nomnieka lūguma, ja šādas pārbūves veic Iznomātājs.
	10. Iznomātājs veic Telpu Nomas maksas pārrēķinu reizi gadā, un to līdz attiecīgā gada 30. aprīlim publicē internetā Slimnīcas interneta vietnē [www.liepajasslimnica.lv](http://www.liepajasslimnica.lv). Ja aprēķinātā Telpu nomas maksa ir lielāka nekā Līguma 4.1. punktā norādītā, sākot no nākamā mēneša pēc jaunās nomas maksas publicēšanas Slimnīcas interneta vietnē, Telpām tiek piemērota aprēķinātā nomas maksa, Līdzējiem neslēdzot par to atsevišķu vienošanos.
	11. Ja Nomnieks nepiekrīt pārskatītajam Nomas maksas apmēram, Nomniekam ir tiesības vienpusēji atkāpties no Līguma, par to rakstiski informējot Iznomātāju vienu mēnesi iepriekš. Līdz Līguma izbeigšanai Nomnieks maksā Nomas maksu atbilstoši pārskatītajam Nomas maksas apmēram.
5. **LĪDZĒJU ATBILDĪBA**
	1. Līdzēji ir savstarpēji atbildīgi par līgumsaistību nepildīšanu vai nepienācīgu izpildi, kā arī atlīdzina otram Līdzējam tā vainas rezultātā radušos zaudējumus.
	2. Maksājuma nokavējuma gadījumā Nomnieks maksā līgumsodu 0,5% apmērā no Telpu Nomas maksas parāda summas par katru kavējuma dienu.
	3. Gadījumā, ja Nomnieks pienācīgi nepilda jebkuru no savām saistībām, izņemot maksājumu kavējumu, un mēneša laikā pēc Iznomātāja rakstiska brīdinājuma turpina nepildīt savas Līguma saistības vai nenovērš pārkāpuma sekas, Iznomātājam ir tiesības pieprasīt un šādā gadījumā Nomnieks maksā Iznomātājam līgumsodu viena mēneša Nomas maksas apmērā par katru šādu gadījumu.
	4. Nokavējuma procentu un / vai līgumsoda samaksa neatbrīvo Nomnieku no saistību izpildes un zaudējumu atlīdzināšanas pienākuma.
	5. Ja Nomnieks nav ievērojis Līgumā noteikto maksājumu samaksas kārtību un Nomniekam saskaņā ar Līguma noteikumiem ir aprēķināta nokavējuma procentu maksa, veiktā samaksa bez īpaša paziņojuma Nomniekam vispirms ieskaitāma nokavējuma procentu apmaksai.
6. **NEPĀRVARAMA VARA**
	1. Ja viens vai otrs Līdzējs nevar pilnīgi vai daļēji izpildīt savas saistības tādu apstākļu dēļ, kurus Līdzēji nevarēja ne paredzēt, ne novērst un kurus izraisījušas jebkāda veida dabas stihijas, ugunsgrēks, militāras akcijas, blokāde, zibens, elektrības padeves bojājumi, valsts varas vai pārvaldes institūciju pieņemtie lēmumi, saistību izpildes termiņš tiek pagarināts par laiku, kas vienāds ar iepriekš minēto apstākļu izraisīto aizkavēšanos.
	2. Līdzējam, kuram kļuvis neiespējami izpildīt saistības minēto apstākļu dēļ, nekavējoties jāpaziņo otram Līdzējam par šādu apstākļu iestāšanos vai izbeigšanos.
	3. Līdzējs nevar atsaukties un nepārvaramas varas apstākļiem, ja tas nav ievērojis Līguma 6.3. punktā noteikto.
	4. Nepārvaramas varas apstākļu iestāšanās gadījumā Līdzēji vienojas par turpmāku Līguma saistību izpildes kārtību vai Līguma izbeigšanu.
	5. Ja nepārvaramas varas apstākļi turpinās ilgāk par 2 (diviem) mēnešiem, tad jebkuram Līdzējam ir tiesības vienpusēji izbeigt Līgumu, neatlīdzinot zaudējumus, par to rakstveidā brīdinot otru Līdzēju vismaz 15 (piecpadsmit) dienas iepriekš.
7. **KONFIDENCIALITĀTE UN DATU AIZSARDZĪBA**
	1. Nomnieks apņemas ievērot konfidencialitāti, tajā skaitā:
		1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
		2. aizsargāt, neizplatīt un bez Iznomātāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Iznomātāja darbību, kas kļuvusi Nomniekam pieejama Līguma izpildes gaitā.
	2. Iznomātājs apņemas ievērot konfidencialitāti un bez Nomnieka rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu, kurus pirms Līguma noslēgšanas Nomnieks ir noteicis kā komercnoslēpumu un attiecīgi par to pirms Līguma noslēgšanas ir informējis Iznomātāju.
	3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejamā informācija.
	4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
	5. Līdzēji vienojas, ka konfidencialitātes noteikumu neievērošana ir Līguma pārkāpums, kas cietušajam Līdzējam dod tiesības prasīt no vainīgā Līdzēja konfidencialitātes noteikumu neievērošanas rezultātā radušos zaudējumu atlīdzināšanu.
	6. Šīs Līguma sadaļas noteikumiem nav laika ierobežojuma un uz to neattiecas Līguma darbības termiņš.
8. **LĪGUMA SPĒKĀ ESAMĪBA, TĀ GROZĪŠANAS UN IZBEIGŠANAS KĀRTĪBA**
	1. Līgums stājas spēkā 20\_\_\_. gada \_\_\_. \_\_\_\_\_\_\_ un ir noslēgts **uz 120 (simtu divdesmit) mēnešiem** **(10 gadiem) līdz 20\_\_. gada \_\_\_. \_\_\_\_\_\_\_\_\_\_ (ieskaitot)**.
	2. Līgumu var grozīt vai izbeigt, Līdzējiem savstarpēji rakstiski vienojoties.
	3. Nomniekam ir tiesības atteikties no Telpu lietošanas, rakstiski informējot Nomnieku 3 (trīs) mēnešus iepriekš; šādā gadījumā Iznomātājam nav pienākuma atlīdzināt Nomniekam ar Līguma laušanu radušos zaudējumus un izdevumus.
	4. Iznomātājam ir tiesības, rakstiski informējot Nomnieku divas nedēļas iepriekš, vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, kā arī Nomnieka veiktos izdevumus nomas objektam, ja:
		1. Nomnieka darbības dēļ tiek bojātas Telpas, t. sk. Nomnieks veicis patvarīgu Telpu pārbūvi vai pārplānošanu vai mainījis Telpu funkcionālo nozīmi;
		2. Nomniekam ir bijuši vismaz trīs maksājumu kavējumi, kas kopā pārsniedz divu maksājumu periodu vai Nomnieks nenorēķinās par elektroenerģiju;
		3. Telpas bez iznomātāja piekrišanas tiek nodotas apakšnomā;
		4. ar spēkā stājušos tiesas nolēmumu Nomniekam ir pasludināts tiesiskās aizsardzības vai maksātnespējas process;
		5. ar Valsts ieņēmumu dienesta lēmumu tiek apturēta Nomnieka saimnieciskā darbība;
		6. Nomnieks neievēro Līguma noteikumus, t. sk., bet ne tikai, izmanto Telpas citam mērķim nekā paredzēts Līgumā vai nenodrošina Līgumā noteikto Telpu izmantošanas mērķu īstenošanu, un nenovērš trūkumus Iznomātāja brīdinājumā noteiktajā termiņā;
		7. Nomnieks pārkāpj Izsoles vai 2018. gada 20. februāra Ministru kabineta noteikumu Nr. 97 “Publiskas personas mantas iznomāšanas noteikumi” prasības;
		8. spēkā stājušās izmaiņas normatīvajos aktos, kas neļauj nodot Telpas nomā Nomniekam;
		9. spēkā stājušās izmaiņas normatīvajos aktos un Nomnieks nepiekrīt Iznomātāja sagatavotajiem Līguma grozījumiem, kas sagatavoti, lai nodrošinātu Līguma atbilstību normatīvo aktu prasībām;
		10. Nomnieks pēc Iznomātāja rakstiska brīdinājuma saņemšanas turpina pārkāpt jebkuru no Līguma noteikumiem;
		11. Nomniekam ir jebkādas citas būtiskas neizpildītas līgumsaistības pret Iznomātāju;
		12. Nomniekam piemērotas starptautiskās vai nacionālās sankcijas, kuras attiecībā uz Nomnieku nosaka civiltiesiskos ierobežojumus;
		13. ārējā normatīvajā aktā noteiktos gadījumos.
	5. Iznomātājam ir tiesības, rakstiski informējot Nomnieku vismaz 3 (trīs) mēnešus iepriekš, vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu ja:
		1. Telpas Iznomātājam nepieciešamas sabiedrisko vajadzību nodrošināšanai vai normatīvajos aktos noteikto publisko funkciju veikšanai, t. sk. Slimnīcas tiešo funkciju veikšanas nodrošināšanai;
		2. ja Telpās Iznomātājam nepieciešamas veikt kapitālo remontu vai renovāciju, vai Telpu pārplānošanas darbus.
	6. Par vienpusēju atkāpšanos no Līguma Līdzējs nosūta otram Līdzējam rakstisku paziņojumu uz tā juridisko adresi vai elektroniski parakstītu paziņojumu uz tā Līgumā norādīto e-pasta adresi. Termiņu sāk skaitīt nākamajā dienā pēc dienas, kad rakstisks paziņojums nodots nosūtīšanai pasta iestādē vai nosūtīts otram Līdzējam e-pastā.
	7. Līguma saistību izbeigšanas gadījumā Nomnieks veic pilnu norēķinu un samaksā visus Iznomātāja pamatoti iesniegtos rēķinus par faktisko Telpu nomu un patērēto elektroenerģiju līdz līgumsaistību pilnīgai izbeigšanai.
	8. Ja Līgums tiek izbeigts Nomnieka vainas dēļ pirms pilnas Līguma 3. pielikumā norādīto pamatlīdzekļu un mazvērtīgā inventāra vērtības samaksas, minētie pamatlīdzekļi un mazvērtīgais inventārs paliek Iznomātāja īpašumā un nododami Iznomātājam kopā ar Telpām.
	9. Ja pēc Līguma izbeigšanās, laušanas vai atkāpšanās no Līguma Nomnieka vainas dēļ Telpas netiek atbrīvotas Līgumā noteiktajā termiņā, Nomnieks maksā līgumsodu divkāršā nomas maksas apmērā par visu nokavēto laiku.
	10. Citus gadījumus, kad Līgums izbeidzas pirms termiņa, tā izbeigšanas, kā arī zaudējumu atlīdzināšanas kārtību nosaka Civillikuma 2168. un 2170.-2177. panti.
9. **STRĪDU IZŠĶIRŠANA**
	1. Līguma darbību regulē, un tas ir skaidrojams saskaņā ar Latvijas Republikas normatīvajiem tiesību aktiem. Jebkuri strīdi, nesaskaņas vai pretenzijas, kas rodas saistībā ar Līgumu, tā izbeigšanu vai Līguma neizpildi, Līdzēji risina pārrunu ceļā. Ja 30 (trīsdesmit) dienu laikā pārrunu ceļā strīdi netiek atrisināti, tad strīdi, kas izriet no Līguma, tiek izšķirti Latvijas Republikas tiesā pēc piekritības.
	2. Visos Līgumā neatrunātajos jautājumos Līdzēji rīkojas saskaņā ar Latvijas Republikas normatīvajiem aktiem.
	3. Ja Līguma darbības laikā normatīvo aktu izmaiņu rezultātā kāds no Līguma noteikumiem zaudē spēku, pārējie Līguma noteikumi paliek spēkā.
10. **LĪDZĒJU PAZIŅOJUMI UN KONTAKTPERSONAS**
	1. Līdzēju savstarpējie paziņojumi ir sūtāmi:
		1. Iznomātājam: SIA “Liepājas reģionālā slimnīca”, juridiskā adrese: Slimnīcas iela 25, Liepāja, LV – 3414, vai e-pastā: birojs@liepajasslimnica.lv, parakstot ar drošu elektronisko parakstu;
		2. Nomniekam: \_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_, vai e-pastā: \_\_\_\_\_\_\_\_\_\_\_\_\_\_, parakstot ar drošu elektronisko parakstu.
	2. Līdzēju kontaktpersonas:
		1. Iznomātāja pilnvarotā persona:

|  |  |
| --- | --- |
|  Amats: |  |
| Vārds, uzvārds: |  |
| Tālrunis: |  |
| e-pasts: |  |

* + 1. Nomnieka kontaktpersona un pilnvarotā persona:

|  |  |
| --- | --- |
| Amats: |  |
| Vārds, uzvārds: |  |
| Tālrunis: |  |
| e-pasts: |  |

* 1. Līdzēji apliecina, ka to pilnvarotās personas ir informētas par to personas datu nodošanu otra Līdzēja pārziņā Līguma 9.2. apakšpunktos noteiktajā apjomā.
1. **CITI NOTEIKUMI**
	1. Jebkuri grozījumi Līgumā stājas spēkā tikai tad, ja tie noformēti rakstveidā, un tos parakstījuši abi Līdzēji, izņemot Līgumā atsevišķi noteiktos gadījumus.
	2. Līdzēju reorganizācija nevar būt par pamatu Līguma izbeigšanai. Ja kāds no Līdzējiem tiek reorganizēts, Līgums paliek spēkā un tā noteikumi ir saistoši Līdzēja saistību pārņēmējam.
	3. Līgums ir saistošs Līdzējiem, to tiesību pārņēmējiem un viņu pilnvarotajām personām.
	4. Ja Līdzējam mainās rekvizīti vai Līguma 9.2. apakšpunktos noteiktās kontaktpersonas, vai to kontaktinformācija, Līdzējs 5 (piecu) darbdienu laikā no notikušo izmaiņu iestāšanās rakstiski paziņo par to otram Līdzējam. Ja Līdzējs neizpilda šī punkta nosacījumus, uzskatāms, ka otrs Līdzējs pilnībā izpildījis savas saistības, lietojot Līgumā esošo informāciju.
	5. Informācijas apmaiņai Līdzēji var izmantot Līgumā norādīto elektronisko pastu, neizmantojot drošu elektronisko parakstu, izņemot Līgumā atsevišķi noteiktos gadījumus.
	6. Līgums noformēts uz 5 (piecām) lapām un parakstīts ar drošu elektronisko parakstu.
	7. Līgumam parakstīšanas brīdī pievienoti 3 (trīs) pielikumi:
2. pielikums: Telpu plāns;
3. pielikums: Pieņemšanas – nodošanas akta forma;
4. pielikums: Pamatlīdzekļu un mazvērtīgā inventāra saraksts.
5. **LĪDZĒJU REKVIZĪTI UN PARAKSTI**

|  |  |
| --- | --- |
| **IZNOMĀTĀJS****Sabiedrība ar ierobežotu atbildību “LIEPĀJAS REĢIONĀLĀ SLIMNĪCA”**Reģistrācijas Nr. 42103041306Juridiskā adrese: Slimnīcas iela 25, Liepāja, LV-3414 Tālrunis: 63403222e-pasts: birojs@liepajasslimnica.lvBankas nosaukums: AS SwedbankBankas kods: HABALV22Norēķinu konts: LV79HABA0551017064193 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **NOMNIEKS****\_\_\_\_\_\_\_\_\_\_\_\_\_\_\_\_**Reģistrācijas Nr. \_\_\_\_\_\_\_\_\_\_\_\_\_\_\_Juridiskā adrese: \_\_\_\_\_\_\_\_\_\_\_\_\_\_\_Tālrunis: \_\_\_\_\_\_\_\_\_\_\_\_\_\_\_e-pasts: \_\_\_\_\_\_\_\_\_\_\_\_\_\_\_Bankas nosaukums: \_\_\_\_\_\_\_\_\_\_\_\_\_\_\_Bankas kods: \_\_\_\_\_\_\_\_\_\_\_\_\_\_\_Norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

ŠIS DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

**1. pielikums**

Telpu nomas līgumam Nr. **\_\_\_\_\_\_\_\_\_**

**TELPU PLĀNS**

**2. pielikums**

Telpu nomas līgumam Nr. \_\_\_\_\_\_\_\_\_

**PIEŅEMŠANAS – NODOŠANAS AKTS**

Liepājā 20\_\_. gada \_\_\_. \_\_\_\_\_\_\_\_\_\_

**Sabiedrība ar ierobežotu atbildību “LIEPĀJAS REĢIONĀLĀ SLIMNĪCA”,** reģ. Nr. 42103041306, (turpmāk - Iznomātājs) tās \_\_\_\_\_\_\_\_\_\_\_\_\_\_\_\_\_\_\_ personā, no vienas puses, un

**\_\_\_\_\_\_\_\_\_\_\_\_\_\_\_\_\_\_\_,** reģ. Nr. \_\_\_\_\_\_\_\_\_\_\_\_, (turpmāk – Nomnieks) tās \_\_\_\_\_\_\_\_\_\_\_ personā, no otras puses,

abi kopā turpmāk – Līdzēji, pamatojoties uz 20\_\_. gada \_\_\_. \_\_\_\_\_\_\_ līgumu Nr. \_\_\_\_\_\_\_\_ par telpu nomu, parakstot šo pieņemšanas – nodošanas aktu, apliecina, ka:

1. Saskaņā ar starp Līdzējiem noslēgto telpu nomas līgumu \_\_\_\_\_\_\_\_\_\_\_ nodod un \_\_\_\_\_\_\_\_\_\_\_\_ pieņem telpas Kārļa Zāles laukumā 2-1N, Liepājā, ar kopējo platību 590,8 m2 (turpmāk - Telpas).
2. Uz Telpu nodošanas brīdi tiek konstatēti šādi skaitītāju rādījumi:
	1. siltumenerģija \_\_\_\_\_\_\_\_ MWh, skaitītāja Nr. \_\_\_\_\_\_\_\_;
	2. elektroenerģija \_\_\_\_\_\_\_\_ kWh, skaitītāja Nr. \_\_\_\_\_\_\_\_;
	3. ūdens \_\_\_\_\_\_\_\_ m3, skaitītāja Nr. \_\_\_\_\_\_\_\_.
3. Līdzējiem Telpu stāvoklis ir zināms un savstarpēju pretenziju nav.
4. Cita informācija: *(ja nepieciešams).*
5. Akts sagatavots divos eksemplāros pa vienam eksemplāram katram Līdzējam.

**LĪDZĒJU REKVIZĪTI UN PARAKSTI**

|  |  |
| --- | --- |
| **IZNOMĀTĀJS****Sabiedrība ar ierobežotu atbildību “LIEPĀJAS REĢIONĀLĀ SLIMNĪCA”**Reģistrācijas Nr. 42103041306Juridiskā adrese: Slimnīcas iela 25, Liepāja, LV-3414 Tālrunis: 63403222e-pasts: birojs@liepajasslimnica.lvBankas nosaukums: AS SwedbankBankas kods: HABALV22Norēķinu konts: LV79HABA0551017064193 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Vārds, uzvārds**Amats | **NOMNIEKS****\_\_\_\_\_\_\_\_\_\_\_\_\_\_\_\_**Reģistrācijas Nr. \_\_\_\_\_\_\_\_\_\_\_\_\_\_\_Juridiskā adrese: \_\_\_\_\_\_\_\_\_\_\_\_\_\_\_Tālrunis: \_\_\_\_\_\_\_\_\_\_\_\_\_\_\_e-pasts: \_\_\_\_\_\_\_\_\_\_\_\_\_\_\_Bankas nosaukums: \_\_\_\_\_\_\_\_\_\_\_\_\_\_\_Bankas kods: \_\_\_\_\_\_\_\_\_\_\_\_\_\_\_Norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Vārds, uzvārds**Amats  |